Úrslitini frá Sundalagsstevnuni síggjast við at trýsta á HER. 15-06-2013 Úrslit frá norðoyastevnu 2013 Úrslitini frá norðoyastevnuni síggjast við at trýsta á HER. 01-06-2013 Broytingar í reglunum Á aðalfundinum hjá Róðrarsambandinum fyrr í ár blivu teinarnir, sum rógvast skulu, endaliga staðfestir. Hetta merkir, at barnamanningarnar framhaldandi koma at rógva 500 m, 5 mannafør og 6 mannafør rógva 1000 m, meðan 8 mannafør og 10 mannafør fara at rógva 2000 m. Tó skal leggjast afturat, at tað ikki er møguligt at rógva 2000 m í Klaksvík leygardagin. Tí verður hesin teinur á norðoyastevnu styttur niður í 1500 m. Eisini skal leggjast til merkis, at barnamanningarnar ikki longur kappast um føroyameistaraheitið, sum annars hevur verið gjørt undanfarin ár. Hetta samtykti aðalfundurin eisini at best var at venda aftur til. Tí verður talan um stevnuvinnarar eftir hvørja einstaka stevnu, men eingin stig vera givin. Omanfyrinevndu broytingar eru í stórum tað, sum kemur at merkja kappróðurin í summar. Vónandi hava kappróðrarfólk tikið væl undir við broytingunum, og vónandi fara vit at síggja nógvar spennandi róðrar komandi leygardag.